OpenLLM-France/wikimedia huggingface dataset:
# Helen Lindes

Helen Lindes Griffiths (Girona, 17 d'agost de 1981) és una model guanyadora del certamen de Miss Espanya de l'any 2000.

## Biografia

Helen Lindes va néixer a la ciutat de Girona. Va passar part de la seva infància al poble gironí de Torroella de Montgrí. Després es va traslladar a Lanzarote amb la seva família abans de complir els 5 anys. És filla de mare britànica i pare andalús.

## Trajectòria professional

Va ser triada guanyadora del certamen Miss Espanya l'any 2000, en el qual a més va rebre cinc títols: Miss Internet, Miss Glamour, Miss telegènia, Miss Pepe jeans i Miss Fotogenia. En el moment de la seva participació en Miss Espanya tenia una alçada d'1,74 metres i les seves proporcions físiques eren 88-60-91 centímetres. Durant la seva participació en el certamen Miss Univers 2000, va obtenir el títol de Segona dama d'honor, amb una puntuació a escasses dècimes de ser coronada Miss Univers. Es va endur el títol de Miss Fotogenia universal.
Per participar en Miss Espanya va haver de presentar abans als certàmens provincials de Miss Las Palmas 1999, títol que va guanyar.
Anteriorment al certamen de Miss Espanya, va ser cridada per concursar al certamen de Elite Model Look de 1999, el qual no va aconseguir guanyar. També se li va atorgar el títol de Model Esportiu de l'Any 1999, per un reportatge per a la notable revista esportiva Inside Sport, realitzat quan estiuejava a Austràlia.
Va participar en la sèrie Al salir de clase, interpretant el paper de Nines.
Al febrer de 2010 va començar a treballar de concursant al programa ¡Más que baile! A la cadena de televisió Telecinco, on ha va guanyar la gala del 31 de març. A la gala del 28 d'abril, un cop feta pública la classificació, la model s'arriscava a no continuar el concurs. L'audiència va seguir votant mentre el concursants feien el seu darrer ball. Finalment es va disputar la plaça que quedava lliure amb els cantants Edurne i El Sevilla i amb Carmen Lomana i va ser eliminada.
Va arribar a participar en l'anunci publicitari de la marca Nespresso de 2010. En una breu aparició, Lindes lliura una màquina cafetera al seu protagonista principal, George Clooney.
Des de 2011 manté una relació sentimental amb el jugador de bàsquet Rudy Fernández.

## Referències

* 1 2 3 4 «Biografia de Helen a la seva pàgina web». Arxivat de l'original el 2013-04-16. [Consulta: 2 maig 2013].
* ↑ Anunci "Paradís" de la marca Nespresso Breu aparició de Helen Lindes amb l'actor George Clooney.
* ↑ «Las novias de la selección española de baloncesto: de Rudy Fernández a Pau Gasol» (en castellà). diariofemenino.com. Arxivat de l'original el 2012-08-26. [Consulta: 2 maig 2013].

## Enllaços externs

* Helen Lindes canal a YouTube
* Entrevista a Helen Lindes a la pàgina oficial de la Copa Amèrica
* Noticia del seu trasllat a Grècia Arxivat 2007-09-28 a Wayback Machine.
# Heteromycteris matsubarai

Heteromycteris matsubarai és un peix teleosti de la família dels soleids i de l'ordre dels pleuronectiformes.

## Distribució geogràfica

Es troba des de les costes del Japó fins a les de la Mar de la Xina Meridional.

## Referències

* ↑ The Taxonomicon (anglès)
* ↑ FishBase (anglès)
# Huell Howser

Huell Howser (Gallatin, Tennessee, 18 d'octubre de 1945 – Palm Springs, Califòrnia, 7 de gener de 2013) va ser un actor de televisió i cinema estatunidenc, més conegut per California's Gold.

## Primers anys

Howser va néixer a Gallatin, Tennessee. El seu nom prové de la contracció dels dels seus pares, Harold i Jewell, tal com ell mateix revela en un episodi de Califòrnia s Gold. Va rebre un Bachelor of Arts de la Universitat de Tennessee. Després d'això, va servir al Cos de Marines nord-americà i va ser col·laborador de Howard Baker, senador del seu estat. Anys més tard, va començar la seva carrera televisiva a la cadena WSMV-TV.

## Carrera

Després de treballar a Nova York com a presentador de Real Life, un programa emès per WCBS-TV, es va traslladar a Los Angeles per treballar com a reporter de KCBS-TV. Durant 1982 i 1983, va servir com a corresponsal i conductor de Entertainment Tonight. El 1985, va ser contractat per KCET com a productor de ' 'registre de vídeo, en què es tractaven temes poc comuns relacionats amb Los Angeles i les comunitats circumdants.
# Hípana

* No s'ha de confondre amb Hipana.
Hípana (grec: Ὕπανα, "Hípana") o Hipania (grec: Ὑπάνεια, "Hipáneia") era una ciutat a l'interior de Trifília, a l'Èlide, que es va rendir a Filip V de Macedònia durant la guerra social.
Els seus habitants van ser traslladats a Elis quan Estrabó en parla. Al costat hi havia probablement Tipanea, ja que la menciona juntament amb Hípana a les muntanyes de l'interior de Trifília. Cap de les dues ciutats s'ha localitzat amb certesa. Hípana seria a la moderna Álvena a les muntanyes al darrere de la plana costanera de Lepreon (Lepreum) o a Mundritza, als turons damunt de Samicon (Samicum).

## Referències

* ↑ Smith, William (ed.). «Hypana». Dictionary of Greek and Roman Geography (1854). [Consulta: 24 desembre 2020].
# I Nyoman Windha

I Nyoman Windha és un dels músics i compositors contemporanis més destacats de música balinesa de gamelan. Va néixer a Banjar Kutri, Singapadu, Gianyar, Bali. Graduat al KOKAR i al STSI, Windha va ser conegut en primer lloc com a intèrpret i director, especialment a l'ugal, i com a compositor a partir 1983, havent arribat a compondre moltes obres per a diversos gèneres de gamelan balinès, principalment en estil kebyar. Des de 1985, les seves composicions han anat creixent en duració i complexitat, i sovint ha aportat novetats en el marc dels festivals més importants de l'illa que tenen lloc durant el mes de juny.
La seva reputació l'ha dut a viatjar moltes vegades entre 1989 i 2005 per Europa i Estats Units, on ha tocat, ensenyat i compost, sovint en contextos col·laboratius i experimentals. L'any 2004 va graduar-se en composició al Mills College, a Califòrnia. Des de llavors ha creat fusions musicals de referència, com Mulih ke Bali (2006).

## Referències

* 1 2 Tenzer, 2000, p. 306-7.
* 1 2 Tenzer, 2011, p. 150.

## Bibliografia

* Tenzer, Michael. Gamelan Gong Kebyar: The Art of Twentieth-Century Balinese Music. University of Chicago Press, 2000. ISBN 0-226-79281-1.
* Tenzer, Michael. «Balinese Music Since 1990». A: Balinese Gamelan Music (ebook). 3a ed.. Singapore: Tuttle Publishing, 2011. ISBN 978-1-4629-0870-7.
# I Paladini: Storia d'armi e d'amori

I Paladini: Storia d'armi e d'amori és una pel·lícula d'aventures italiana de l'any 1983, dirigida per Giacomo Battiato i protagonitzada per Zeudi Araya (Marfisa), Barbara De Rossi (Bradamante), Rick Edwards (Rolando) i Ronn Moss (Ruggero). El guió és una adaptació lliure de les històries dels paladins de Carlemany, especialment del poema èpic Orland furiós de Ludovico Ariosto.
La pel·lícula fou molt criticada pels crítics de cinema, però valorada positivament pel seu vessant visual. El diari Sydney Morning Herald va escriure «els escenaris són sensacionals, els vestits són magnífics. D'altra banda, segueix sent una pel·lícula amb una escassa història.» Va guanyar el premi David di Donatello pel millor vestuari.

## Argument

Cavallers cristians d'una banda i guerrers sarraïns de l'altra creuen boscos i rierols, superen territoris escarpats, recorren valls solitàries cap als seus respectius campaments, convocats pels líders per a la guerra imminent. Al llarg del camí, les aventures i històries d'amor d'un i altre s'alternen i s'entrellacen. La història de Bradamante, una jove guerrera cristiana, a qui una bruixa va profetitzar que s'enamorarés d'un enemic, el príncep sarraí Roger, destinat a morir a mans de Rolando, s'entrellaça amb la de la princesa Isabella, estimada per Rolando, que —presonera de Bradamante— decideix alliberar-la; i de nou amb la història del mateix Ruggero, que escaparà provisonalment a la mort, gràcies a l'amor d'una guerrera fosca, Marfisa…

## Referències

* ↑ «I Paladini - Storia d'armi e d'amori». cinematografo.it. Fondazione Ente dello Spettacolo. [Consulta: 27 gener 2018].
* ↑ Beecher, Donald; Ciavolella, Massimo; Fedi, Roberto. Ariosto today : contemporary perspectives (en anflès). Toronto: University of Toronto Press, 2003. ISBN 978-1-4426-7098-3.
* ↑ «I Paladini di Battiato combattono in splendenti armature senz'anima» (en italià). La Stampa, 25-11-1983, pàg. 21 [Consulta: 4 juliol 2012].
* ↑ Susie Eisenhuth «Medieval romp silly, but a visual wow». Sydney Morning Herald, 27-11-1983.
* ↑ Enrico Lancia. I premi del cinema. Gremese Editore, 1998. ISBN 88-7742-221-1.
* ↑ «I Paladini - Storia d'armi e d'amori» (en italià). Cinematografo. [Consulta: 25 desembre 2019].
# Híerax (filòsof)

Híerax (grec antic: Ἱέραξ) fou un escriptor de l'antiga Grècia d'època i lloc d'origen desconeguts, que va escriure una obra titulada Περὶ δικαιοσύνης, la qual és esmentada a la Ἰωνιά d'Arseni de Monembàsia o Arseni Apostoli.

## Referències

* Smith, William. «Hi'erax». A: A dictionary of Greek and Roman biography and mythology. Londres: John Murray, 1873 [Consulta: 4 gener 2009].
# Idioblasta

Idioblasta és un gènere d'arnes de la família Crambidae.

## Taxonomia

* Idioblasta acleropa (Meyrick, 1935)
* Idioblasta isoterma (Meyrick, 1935)
* Idioblasta lacteata Warren, 1891
* Idioblasta procellaris (Meyrick, 1935)

## Referències

* ↑ «GlobIZ search». Global Information System on Pyraloidea. [Consulta: 5 febrer 2019].
# Ieguin-Aül

Ieguin-Aül (en rus: Егин-Аул) és un poble de l'óblast d'Astracan, a Rússia, segons el cens del 2010 tenia 185 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Iegórovo (Tomsk)

Iegórovo (en rus: Егорово) és un poble de l'óblast de Tomsk, a Rússia, que el 2021 tenia 64 habitants.

## Referències

* ↑ Численность населения городских округов, муниципальных районов, городских и сельских поселений, городских населённых пунктов, сельских населённых пунктов. Том 1. Численность и размещение населения Томской области (Итоги Всероссийской переписи населения 2020 года (en rus).
# Ieftiata

Ieftiata (en rus: Ефтята) és un poble deshabitat del krai de Perm, a Rússia, que el 2010 tenia 0 habitants.

## Referències

* ↑ Plantilla:Книга
* ↑ «Закон Пермского края от 25 марта 2019 года N 369-ПК «Об образовании нового муниципального образования Добрянский городской округ»». Arxivat de l'original el 2019-08-04. [Consulta: 20 juny 2020].
# Sant Fèlix

«Sant Fèlix» té aquests significats:
* Biografies:
** Sant Fèlix I, papa
** Sant Fèlix II, papa
** Sant Fèlix III, papa
** Sant Fèlix IV, papa
** Sant Fèlix d'Aquileia, màrtir
** Sant Fèlix de Bilibio, eremita del segle V-VI a Haro (La Rioja)
** Sant Fèlix de Cantalice, frare caputxí italià del segle XVI
** Sant Fèlix de Còrdova, màrtir del segle VIII vegeu Anastasi, Fèlix i Digna de Còrdova
** Sant Fèlix de Girona (diaca), sant llegendari de Girona, diaca i company de Sant Narcís
** Sant Fèlix de Girona (màrtir), sant màrtir a Girona, d'origen africà, antic patró de la ciutat, mort el 303
** Sant Fèlix d'Haro, eremita del segle V-VI a Haro (La Rioja)
** Sant Fèlix de Nantes, bisbe de Nantes al segle VI
** Sant Fèlix de Nola (prevere), sacerdot a Nola (Itàlia)
** Sant Fèlix de Nola (bisbe), bisbe llegendari de Nola, patró de la ciutat
** Sant Fèlix de Roma, màrtir
** Sant Fèlix de Roma (fill de Felicitas), màrtir fill de Santa Felicitas de Roma
** Sant Fèlix de Roma (patró de Vilafranca), màrtir patró de Vilafranca del Penedès
** Sant Fèlix de Sevilla (Hispalis, segle iii - ~304), diaca mort com a màrtir, i venerat com a sant
** Sant Fèlix de Valois, llegendari fundador de l'Orde Trinitari
** Sant Fèlix de Vicenza, màrtir
** Sant Fèlix (patró de Vilafranca), màrtir romà sepultat a la catacumba de Calepodi, al tercer mil·liari de la via Aurèlia
** Sants Fèlix i Adaucte, màrtirs a Roma
** Sants Fèlix i Fortunat, màrtirs a Aquileia
** Sants Fèlix, Fortunat i Aquil·leu de Valença, llegendaris màrtirs de Valença
** Sants Fèlix, Règula i Exuperanci de Zuric, màrtirs a Zuric
* Miscel·lània:
** Església de Sant Fèlix, diversos indrets
** Diada de Sant Fèlix, celebrada a Vilafranca del Penedès cada 30 d'agost
# M-1 Global

M-1 Global (Mixfight-1) o també conegut com a MMA-1 (Arts marcials mixtes-1) és una promoció d'arts marcials mixtes russa amb seu a Sant Petersburg, Rússia, que organitza entre 10 i 20 competicions a l'any. M-1 Global ha celebrat més de 200 esdeveniments.
Van fer la seva primera major velada titulat M-1 "Global Presents Breakthrough" el 28 d'agost de 2009 al Memorial Hall de Kansas City, Kansas.

#### M-1 Global ha fet velades en;

* Rússia
* Ucraïna
* Geòrgia
* Estats Units
* Japó
* Brasil
* Espanya
* Països Baixos
* Alemanya
* Corea
* Xina
* Regne Unit
* Bulgària
* Finlàndia

## Referències

* ↑ «Fastpanel» (en rus). Mixfight.ru, 23-02-2012. Arxivat de l'original el 2019-06-17. [Consulta: 18 novembre 2012].
* 1 2 «PROMOTION COMPANY M-1 GLOBAL1».
* ↑ «King Mo vs. Mark Kerr and exhibition match between Fedor and Mousasi set for "M-1 Breakthrough"». Five Ounces of Pain. Arxivat de l'original el 2016-10-25. [Consulta: 11 agost 2009].
# Lakeland terrier

El Lakeland terrier és una raça de gos del grup dels terriers originària d'Anglaterra.
Dins dels terriers se situa en una escala mitjana, ni molt gran ni massa petit. Amb crani pla i ben delineat, orelles petites i portades baixes amb la tòfona de color negre excepte en els exemplars de color fetge, seguit per un coll llarg i de formes elegants, una mica arquejat; esquena curta, pit ample, extremitats fortes i ben musculades. La cua sol ser amputada. La seva alçada oscil·la entre els 35 i els 37 cm i el seu pes entre els 6,5 i els 7,5 kg. El pelatge pot ser negre i foc, blau i foc, vermell, blat, gris vermellós, fetge, blau negre; admetent taques blanques al pit i a les potes.

## Temperament

Sol ser amistós amb els seus, també amb els nens si ells els corresponen, molt confiat en si mateix, d'aspecte alegre i expressió vivaç, valent per naturalesa i guardià de casa seva.

## Manteniment

El Lakeland és un gos que s'adapta bé a la vida en un apartament o en una casa. És un gos que necessita una petita dosi d'exercici diari i que a més, com la majoria dels terriers, és apte pel treball.

## Història i orígens

El Lakeland actual és producte de la creua de diferents races de terriers entre els quals hi ha el Bedlington terrier, del que podria haver heretat la seva àgil constitució, el Border terrier, del qual ha conservat trets en el pelatge, el Fox terrier per la seva distintiva cua, i probablement pel seu aspecte el Terrier d'Airedale, aquests encreuaments van tenir com a resultat al Lakeland originari de la regió anglesa dels llacs. Aquest gos era emprat pels pastors per protegir el bestiar oví dels atacs de les guineus. La raça va ser oficialment reconeguda l'any 1928.

## Referències

* "AKC Dog Registration Stats". American Kennel Club. http://www.akc.org/reg/dogreg_stats.cfm. Retrieved May 9, 2011.
* "Grooming the Pet Lakeland". U.S. Lakeland Terrier Club. http://www.uslakelandterrier.org/Default.aspx?tabid=58 Arxivat 2009-02-18 a Wayback Machine.. Retrieved May 9, 2011.
* Alderton, David (1993). Dogs, p.214. Dorling Kindersley. ISBN 1564581764.

## Enllaços externs

* United States Lakeland Terrier Club, Inc.
* The Lakeland Terrier Club (UK)
* Terrier Network - Show, Field and Hunt Arxivat 2018-03-20 a Wayback Machine.
# Estació per a dos

Estació per a dos (en rus: Вокзал для двоих [Vokzal dlia dvoïkh]) és una història d'amor de 1982, del gènere comèdia melodramàtica, dirigida per Eldar Riazànov. La pel·lícula va esdevenir la primera en recaptació de 1983 amb un total de 35.8 milions d'entrades venudes. Va participar el 1983 al Festival Internacional de Cinema de Canes.

## Argument

Hi ha tres protagonistes principals en aquesta pel·lícula: Vera, una cambrera; Platon, un pianista; i... una estació de tren, on aquestes dues persones es van conèixer. Les diferències de caràcters i de professió dels personatges, la difícil situació en la qual es va trobar en Platon (que va ser detingut i sotmès a interrogatori) desencadena una sèrie de situacions divertides i dramàtiques que serveixen de teló de fons per al desencadenament del seu amor. Platon és innocent del delicte del que és acusat. Ell es va limitar a prendre la culpa de la conducció de la seva esposa sobre un vianant. Però això solament ho sap l'esposa de Platon i Vera en qui ell ha confiar. Tanmateix, després que es va saber el veredicte, la vida de Platon ja no interessa a la seva esposa, i Vera està disposada a esperar la seva alliberació.

## Repartiment

* Liudmila Gúrtxenko, Vera Nikolàievna Nefiódova, cambrera
* Oleg Bassilaixvili, Platon Serguéievitx Riabinin, pianista
* Nikita Mikhalkov, Andrei, revisor de trens
* Nonna Mordiukova, "Oncle Mixa"
* Mikhaïl Kónonov, Nikolaixa, policia
* Anastassia Voznessénskaia, Iúlia, empleada d'hotel
* Aleksandr Xírvindt, Alexandr Anatólievitx (Xúrik), pianista
* Tatiana Dóguileva, Marina, empleada d'hotel
* Olga Vólkova, Violetta, cambrera
* Raïsa Étuix, Liuda, cambrera
* Víktor Bortsóv, visitant borratxo del restaurant
* Anatoli Skoriakin, guardià del camp
* Al·la Budnítskaia, Maixa, muller de Platon, presentadora del temps
* Eldar Riazànov, supervisor de ferrocarril

## Festivals i premis

* 1983 - XVI Festival de Cinema de l'"All-Union" a Leningrad: Premi a la millor actriu (Liudmila Gúrtxenko), Premi a la contribució al desenvolupament de la comèdia soviètica (Eldar Riazànov)
* 1983 - "Millor pel·lícula de l'any" i "Millor actriu de l'any" en una enquesta de la revista "Sovietski ekran" ("Pantalla soviètica")
* 1984 - Premi dels crítics "Sirena de Varsòvia" a la millor pel·lícula estrangera de l'any a Polònia.

## Referències

* ↑ «Festival de Cannes: Station for Two» (en francès). festival-cannes.com. [Consulta: 5 maig 2016].
* ↑ «Людмила Максакова: «К моему замужеству относились по-разному»» (en rus). 7days.ru. [Consulta: 6 maig 2016].

## Enllaços externs

* Pel·lícula Estació per a dos (rus)
# Scott Walker

Scott Kevin Walker (n. 2 de novembre de 1967) és un polític estatunidenc del Partit Republicà, governador de l'Estat de Wisconsin des de gener de 2011. Entre els anys 2002 i 2010 va formar part de la junta de govern del Comtat de Milwaukee, i entre 1993 i 2002 va ocupar un seient a l'Assemblea de l'Estat de Wisconsin.
Fou candidat a les primàries republicanes per a esdevenir candidat a la Casa Blanca.

## Referències

* ↑ «Scott Walker (R)» (en anglès). Washington Post. Arxivat de l'original el 2012-07-10. [Consulta: 9 agost 2013].

## Enllaços externs

* Pàgina oficial (anglès)
# La Ginebrosa (Lladurs)

La Ginebrosa és una masia situada al municipi de Lladurs, a la comarca catalana del Solsonès. És una masia tradicional amb parets de pedra, arcs, dovelles i estreps, situada entre boscos i amb bones vistes. Té una important implantació històrica al municipi, documentada des de l'any 1372, que evita el despoblament del territori.

## POUM

En el POUM del municipi de Lladurs hi consta que conformen la masia un edifici per a habitatge i un parell de coberts que es troben en un estat de conservació força dolent. Marca l'habitatge i un dels coberts com a elements a protegir, especificant com a elements protegits les façanes i els arcs. En l'habitatge la porta d'entrada té un arc de mig punt adovellat de pedra, i en el cobert la porta és un arc escarser de pedra, amb dos grans finestrals d'arc de mig punt també amb dovelles i estreps de pedra en una de les plantes.

## Referències

* ↑ «La Ginebrosa (Lladurs)». Gran Enciclopèdia Catalana. Barcelona: Grup Enciclopèdia Catalana.
* 1 2 «POUM Lladurs (Terrassola)» (pdf). Ajuntament de Lladurs, 2010. [Consulta: 25 setembre 2014].
* ↑ Miralles i Henares, Esther; Porredón i Feliu, Josep. Ajuntament de Lladurs. De Terra i de Pedra I. Montpol i Terrassola dels orígens al municipi de Lladurs, Desembre 2006, p. 164. ISBN 978-84-611-5318-3.
# La Torre (Sant Joan de les Abadesses)

La Torre és una obra de Sant Joan de les Abadesses (Ripollès) declarada Bé Cultural d'Interès Nacional.

## Descripció

Masia amb una torre de defensa quadrada.
Conjunt format per una torre com a nucli central i unió entre les edificacions secundàries que l'envolten. És el cas més clar on la torre sembla haver tingut funcions defensives o de vigia, doncs la torre sembla haver estat el primer edifici i que les altres construccions hagin sortit una a una al temps que es creaven les necessitats agrícoles.

## Referències

* 1 2 «La Torre». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 18 març 2019].
# La Portellada

La Portellada (localment, la Portellà) és una vila i municipi aragonès del Matarranya (Terol).
Està a dotze quilòmetres de la capital comarcal, Vall-de-roures. Antigament formava part de la Freixneda, de la qual se va independitzar fa uns 200 anys.
La temperatura mitjana anual és de 14° i la precipitació anual, 350 mm.

## Llocs d'interès

* Lo Salt de la Portellada. Se tracta d'un salt d'aigua molt alt, malgrat que avui dia, a causa de la séquia que s'hi va instal·lar, baixa sec bona part de l'any.
* Sant Miquel. Ermita situada a dalt d'una gran muntanya, malmesa pels bombardejos de la Guerra Civil. Ara, renovada, disposa d'una àrea de pícnic.

## Referències

* ↑ «Gran Enciclopèdia Aragonesa, La Portellada». Arxivat de l'original el 2016-09-20. [Consulta: 16 setembre 2016].

## Enllaços externs

* Mapa de la Portellada Arxivat 2007-03-11 a Wayback Machine.
# La Portelleta (Sanaüja)

La Portelleta és un portal del municipi de Sanaüja (Segarra) que forma part de l'Inventari del Patrimoni Arquitectònic de Catalunya.

## Descripció

És un antic portal d'accés al nucli urbà format per un arc escarser adovellat, que condueix a un pas parcialment cobert per sis arcs escarsers. Aquesta sèrie d'arcs estan fets amb carreus de pedra regulars amb el punt d'arrencada des dels murs annexos, fets amb carreus de grans dimensions. Originàriament, l'espai entre els arcs estava cobert per grans blocs de pedra de forma rectangular, actualment conservats parcialment.

## Referències

* ↑ «La Portelleta». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 febrer 2015].
# Le Favril (Nord)

Le Favril és un municipi francès, situat a la regió dels Alts de França, al departament del Nord. L'any 2006 tenia 451 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 408 | 421 | 357 | 368 | 376 | 403 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008-2014 | Daniel Laurent | |
| 2001-2008 | René Brunelet | |